เซี่ยงไฮ้คอมโพสิตปิดขยับลง 3.89 จุด จับตาข้อมูลทุนสำรองเงินตราต่างประเทศ
เซี่ยงไฮ้คอมโพสิตปิดขยับลง 3.89 จุด จับตาข้อมูลทุนสำรองเงินตราต่างประเทศ
7 ก.พ. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ขยับลง โดยดัชนีเซี่ยงไฮ้คอมโพสิตขยับลง 3.98 จุด หรือ 0.12% ปิดที่ 3,153.09 จุด ในขณะที่นักลงทุนต่างรอดูการเปิดเผยข้อมูลสำรองเงินตราต่างประเทศของจีนที่จะมีการเปิดเผยในสัปดาห์นี้
ทั้งนี้ ธนาคารกลางจีน (PBOC) ไม่ได้ดำเนินการอัดฉีดเม็ดเงินเพื่อเสริมสภาพคล่องในระบบผ่านทางข้อตกลงซื้อพันธบัตรโดยมีสัญญาขายคืน (reverse repo) เป็นวันที่ 3 ติดต่อกัน โดยให้เหตุผลว่า ปัจจุบันปริมาณเงินในระบบธนาคารจีนอยู่ในระดับที่ค่อนข้างสูง หลังจากที่ก่อนหน้านี้ จีนได้อัดฉีดเม็ดเงินเข้าสู่ระบบเพื่อเสริมสภาพคล่องรองรับกับอุปสงค์ที่ขยายตัวในช่วงเทศกาลตรุษจีน